Document ID: /fineweb-2-swissfilter-quality_10-filterrobots/filtered/02818.jsonl.gz/1

Marina Baotić najavila je otvorenje prvog Dalmatia Boat Showa, koji će se održati od 18. do 21. travnja u Hrvatskoj u Marini Baotić – Seget Donji. Vrijeme je da isplanirate dolazak u Hrvatsku jer organizatori najavljuju bogatu ponudu i program za sve ljubitelje nautike.
‘’S velikim uzbuđenjem predstavljamo vam prvi Dalmatia Boat Show – događaj koji će vas odvesti na zadivljujući put kroz svijet nautike. Pozivamo vas da nam se pridružite na ovoj nezaboravnoj avanturi u srcu Dalmacije!’’
Posjetitelji će moći uploviti u fantastičan i avanturistički svijet nautičke opreme i tehnologije, a Dalmatia Boat Show će osigurati mnogobrojne ponude, sve što je potrebno za unaprijediti morske avanture i doživjeli potpuno savršenstvo na danima provedenim na brodu. Za cijeli show rezervirano je nevjerojatnih 63.147 m2 u Marini Baotić u Segetu Donjem.
‘’Kada odsjedate u Segetu Donjem, sve je podređeno Vama. To nije samo mjesto za privezivanje broda, već i utočište prepuno opuštenosti i užitka, stvoreno za nautičke entuzijaste i sve one čije srce kuca u ritmu valova. Mjesto na kojem se susreću stari i stvaraju novi prijatelji, dijele sjajne priče i provode dugi sati u pripremama za sljedeću pustolovinu. Pronađite nas u neodoljivom zaljevu, zaštićenom od nevremena, samo nekoliko minuta udaljenom od Trogira. Ova pažljivo odabrana lokacija na križanju kopnenih, zračnih i morskih ruta čini marinu savršenim mjestom za susret i savršenom lukom za one koji žele istražiti jadransku obalu.’’
Opis je ovo marine koji zove na proljeće u Segetu Donjem. U najavi organizatori spominju jedne od najzanimljivijih modela koje će posjetitelji moći razgledati.
FOTOGRAFIJE: Marina Baotić
‘’Ovo je prilika da dođete i pogledate najnovije modele brodova poput Absolute Yachts, Azimut, Bavaria, Beneteau, Fountaine Pajot i mnogih drugih. Dalmatia Boat Show pruža vam priliku da zajedno proslavimo strast prema moru, brodovima i nautici.’’
Marina Baotić pripremila je i posebnu pogodnost za starije i najmlađe generacije. Ulaz za sve umirovljenike i djecu je besplatan!
Organizatori su se pobrinuli i za to da boravak svim posjetiteljima bude bez stresa i ležeran. Taxi boat prijevoz vozit će svakih 20 min od Trogira do Marine Baotić i natrag.
Nikako ne smijemo izostaviti stručnjake, ali i zabavu koja očekuje sve sudionike. Dani sajma bit će ispunjeni zanimljivim predavanjima stručnjaka iz svijeta nautike, zabavnim sadržajima poput modne revije hrvatskih dizajnera i koncerta Marka Pecotića Pece. Očekujte nešto posebno na svakom koraku, jer želimo da vaše iskustvo bude apsolutno nezaboravno.
Dalmatia Boat Show je, kako kažu organizatori, mjesto gdje će se vaša ljubav prema moru i nautici spojiti s uzbudljivim doživljajima!
Sve informacije saznajte na LINKU.
FOTOGRAFIJE: Marina Baotić